Еуразиялық экономикалық одақтың Кеден кодексі туралы шартты ратификациялау туралы
225-бап. Уақытша әкелу (рұқсат беру) кедендік рәсімімен орналастырылатын (орналастырылған) тауарларға қатысты кедендік әкелу баждарын, салықтарды, арнайы, демпингке қарсы, өтем баждарын төлеу жөніндегі міндеттердің туындауы және тоқтатылуы, олардың төлеу мерзімі және есептеу

1. Уақытша әкелу (рұқсат беру) кедендік рәсіммен орналастырылатын (орналастырылған) тауарларға қатысты кедендік әкелу баждарын, салықтарды, арнайы, демпингке қарсы, өтем баждарын төлеу төлеу жөніндегі міндет декларантта кеден органы тауарларға арналған декларацияны тіркеген кезден бастап, ал тауарларға арналған декларацияны бергенге дейін тауарларды шығаруға мәлімделген тауарларға қатысты, тауарларға арналған декларацияны бергенге дейін тауарларды шығару туралы өтініш берген тұлғада, - кеден органы тауарларға арналған декларацияны бергенге дейін тауарларды шығару туралы өтінішті тіркеген кезден бастап туындайды.
2. Бір көліктік (тасымалдау) құжаты бойынша бір жөнелтушіден бір алушының мекенжайына әкелінетін уақытша әкелу (рұқсат беру) кедендік рәсімімен орналастырылатын тауарларға қатысты жалпы кедендік құны 200

еуроға барабар сомадан, егер Комиссия мұндай соманың өзге мөлшерін айқындаса, - кеден органы тауарларға арналған декларацияны тіркеген күні қолданыстағы валюта бағамы бойынша Комиссия айқындаған сома мөлшерінен аспайтын және кедендік әкелу баждарын, салықтарды төлеу жөніндегі міндет туындамайды. Бұл ретте осы тармақтың мақсаттары үшін Одақтың кедендік аумағына әкелінетін тауарларды келу орнына дейін тасуға (тасымалдауға) арналған шығыстар, осындай тауарларды тиеуге, түсіруге немесе қайта тиеуге арналған шығыстар және осындай тауарларды тасуға (тасымалдауға), тиеуге, түсіруге немесе қайта тиеуге байланысты сақтандыруға арналған шығыстар кедендік құнға қолданылмайды.
Комиссия осы тармақтың екінші абзацына көзделген сомадан өзге соманың мөлшерін айқындауға құқылы, оның шегінде бір көліктік (тасымалдау) құжаты бойынша бір жөнелтушіден бір алушының мекенжайына әкелінетін уақытша әкелу (рұқсат беру) кедендік рәсіммен орналастырылатын тауарларға қатысты кедендік әкелу баждарын, салықтарды төлеу жөніндегі міндеттер туындамайды.
3. Уақытша әкелу (рұқсат беру) кедендік рәсімімен орналастырылатын (орналастырылған) тауарларға қатысты кедендік әкелу баждарын, салықтарды, арнайы, демпингке қарсы, өтем баждарын төлеу жөніндегі міндеттер декларантта мынадай мән-жайлар басталған кезде:
1) осы кедендік рәсімнің қолданылу мерзімі өткенге дейін кедендік әкелу баждарын, салықтарды, арнайы, демпингке қарсы, өтем баждарын төлеу мерзімі басталған жағдайды қоспағанда, осы Кодекстің
224-бабының

3-тармағына сәйкес белгіленген шекті мерзімі өткенге дейін осы Кодекстің
224-бабы
1 және 2-тармақтарына сәйкес уақытша әкелу (рұқсат беру) кедендік рәсімі қолданылуының аяқталуы;
2) осы кедендік рәсімнің қолданылу мерзімі өткенге дейін кедендік әкелу баждарын, салықтарды, арнайы, демпингке қарсы, өтем баждарын төлеу мерзімі басталған жағдайды қоспағанда, егер уақытша әкелу (рұқсат беру) кедендік рәсімімен орналастырылған тауарларға қатысты кедендік әкелу баждарын, салықтарды төлеу бойынша жеңілдіктер қолданылса, осы Кодекстің
224-бабының
1 және 2-тармақтарына сәйкес уақытша әкелудің (рұқсат берудің) кедендік рәсімі қолданылуының аяқталуы;
3) осы Кодекстің
224-бабы
1 және 2-тармақтарына сәйкес уақытша әкелу (рұқсат беру) кедендік рәсімі қолданылуының аяқталуы және кедендік әкелу баждарын, салықтарды төлеу жөніндегі міндеттерді орындау және (немесе) оларды осы бапқа сәйкес төленуге жататын мөлшерлерде өндіріп алу;
4) кедендік әкелу баждарын, салықтарды төлеу жөніндегі міндетті орындау және (немесе) оларды осы баптың 7-тармағының 6 - 8-тармақшалары мен осы баптың 13-тармағында көзделген мән-жайлар басталған кезде төленуге жататын мөлшерлерде өндіріп алу;
5) мүше мемлекеттердің кедендік реттеу туралы заңнамасына сәйкес аварияның салдарынан немесе еңсерілмейтін күштің әсерінен не уақытша әкелу

(рұқсат беру) кедендік рәсімі қолданылуының аяқталғанға дейін тасудың (тасымалдаудың) және (немесе) сақтаудың қалыпты жағдайлары кезінде табиғи кему нәтижесінде шетелдік тауарлардың жойылу (біржола жоғалу) фактісін кеден органының тануы және кедендік әкелу баждарын, салықтарды төлеу жөніндегі міндеттерді орындау және (немесе) оларды осындай мән-жайлар басталғанға дейінгі кезең үшін осы бапқа сәйкес төленуге жататын мөлшерлерде өндіріп алу;
6) уақытша әкелу (рұқсат беру) кедендік рәсімімен тауарларды шығарудан бас тарту - тауарларға арналған декларацияны не тауарларға арналған декларацияны бергенге дейін тауарларды шығару туралы өтінішті тіркеу кезінде туындаған кедендік әкелу баждарын, салықтарды төлеу жөніндегі міндетке қатысты;
7) осы Кодекстің
113-бабына
сәйкес тауарларға арналған декларацияны кері қайтару және (немесе) осы Кодекстің
118-бабы
4-тармағына сәйкес тауарлар шығаруды жою - кедендік әкелу баждарын, салықтарды, арнайы, демпингке қарсы, өтем баждарын төлеу жөніндегі міндетке қатысты;
8) мүше мемлекеттердің заңнамасына сәйкес тауарларды тәркілеу немесе мүше мемлекеттің меншігіне (кірісіне) айналдыру және кедендік әкелу баждарын, салықтарды төлеу жөніндегі міндеттерді орындау және (немесе) оларды осындай мән-жайлар басталғанға дейінгі кезең үшін осы бапқа сәйкес төленуге жататын мөлшерлерде өндіріп алу;
9) осы Кодекстің
51-тарауына
сәйкес тауарларды кеден органының ұстауы және кедендік әкелу баждарын, салықтарды төлеу жөніндегі міндетті орындау және (немесе) оларды осындай ұстауға дейінгі кезең үшін осы бапқа сәйкес төленуге жататын мөлшерлерде өндіріп алу;
10) қылмыс туралы хабарды тексеру барысында, қылмыстық іс немесе әкімшілік құқық бұзушылық (әкімшілік процесті жүргізу) туралы іс бойынша іс жүргізу барысында және егер бұрын мұндай тауарларды шығару жүргізілмесе, оларға қатысты оларды қайтару туралы шешім қабылданған тауарларды уақытша сақтауға орналастыру немесе кедендік рәсімдердің бірімен орналастыру және кедендік әкелу баждарын, салықтарды төлеу жөніндегі міндетті орындау және (немесе) оларды қылмыс туралы хабарды тексеру барысында, қылмыстық іс немесе әкімшілік құқық бұзушылық (әкімшілік процесті жүргізу) туралы іс бойынша іс жүргізу барысында осындай тауарларды алып қоюға немесе оларға тыйым салуға дейінгі кезең үшін осы бапқа сәйкес төленуге жататын мөлшерлерде өндіріп алу тоқтатылады.
4. Кедендік әкелу баждары, салықтар ішінара төлене отырып уақытша әкелу (рұқсат беру) кедендік рәсімімен орналастырылатын (орналастырылған) тауарларға қатысты кедендік әкелу баждарды, салықтарды төлеу жөніндегі міндет (кедендік әкелу баждарды, салықтарды төлеуге жатады):
1) кедендік әкелу баждарын, салықтарды біржолғы төлеу кезінде не кедендік әкелу баждарын, салықтарды мерзімділікпен төлеу кезінде кедендік әкелу баждарын, салықтар сомасының бірінші бөлігін төлеу кезінде - уақытша әкелу (рұқсат беру) кедендік рәсіміне сәйкес тауарларды шығарғанға дейін;
2) кедендік әкелу баждарын, салықтарды мерзімділікпен төлеу кезінде кедендік әкелу баждары, салықтар сомасының екінші және кейінгі бөліктерін төлеу кезінде - кедендік әкелу баждары, салықтар сомасының кезекті бөлігін төлеу жүргізілетін кезең басталғанға дейін орындалуға жатады.
5. Осы баптың 4-тармағында көрсетілген тауарларға қатысты кедендік әкелу баждары салықтар осы Кодекстің
223-бабына
сәйкес айқындалған мөлшерлерде төленуге жатады.
6. Уақытша әкелу (рұқсат беру) кедендік рәсіммен орналастырылған тауарларға қатысты кедендік әкелу баждарын салықтарды төлеу жөніндегі міндет осы баптың 7-тармағында көрсетілген мән-жайлар басталған кезде орындалуға жатады.
7. Көрсетілген мән-жайлар туындаған жағдайда кедендік әкелу баждарын, салықтарды төлеу мерзімі:
1) осы Кодекстің
219-бабы
3-тармағына сәйкес белгіленген тауарлар уақытша болудың және пайдаланудың шарттары сақталмаған жағдайда, көрсетілген тауарларды уақытша әкелу (рұқсат беру) кедендік рәсімімен орналастыру күні;
2) осы Кодекстің
219-бабы
3-тармағына сәйкес белгіленген, шекті мерзім өткен жағдайда:
кедендік әкелу баждарын біржолғы төлеу кезінде, салықтарды не кедендік әкелу баждарының сомасының бірінші бөлігін төлеу кезінде, салықтарды мерзімділікпен төлеу кезінде кедендік әкелу баждары, салықтар - осындай шекті мерзім аяқталған күні;
кедендік әкелу баждарын, салықтарды мерзімділікпен төлеу кезінде кедендік әкелу баждары, салықтар сомасының екінші және кейінгі бөліктерін төлеу кезінде кедендік әкелу баждары, салықтар сомасының кезекті бөлігін төлеу жүргізілетін кезең басталудың алдындағы күн;
3) осы Кодекстің
223-бабы
2-тармағына сәйкес декларант өтініш берген жағдайда:
кедендік әкелу баждарын біржолғы төлеу кезінде, салықтарды не кедендік әкелу баждарының сомасының бірінші бөлігін төлеу кезінде салықтарды мерзімділікпен төлеу кезінде кедендік әкелу баждары, салықтар - декларанттың өтінішінде көрсетілген күннің алдындағы күн;
кедендік әкелу баждарын, салықтарды мерзімділікпен төлеу кезінде кедендік әкелу баждары, салықтар сомасының екінші және кейінгі бөліктерін төлеу кезінде - кедендік әкелу баждары, салықтар сомасының кезекті бөлігін төлеу жүргізілетін кезең басталудың алдындағы күн;
4) осы тауарларды пайдалану және (немесе) оларға билік ету бойынша шектеулермен ұштасқан кедендік әкелу баждарын, салықтарды төлеу бойынша жеңілдіктерден декларант бас тартқан жағдайда, - уақытша әкелу (рұқсат беру) кедендік рәсімімен орналастыру үшін берілген тауарларға арналған кедендік әкелу баждарын, салықтарды төлеу бойынша жеңілдіктерден бас тарту бөлігінде декларацияға өзгерістер енгізген күн;
5) кедендік әкелу баждарын, салықтарды төлеу бойынша жеңілдіктерді ұсынудың мақсаттары мен шарттарын бұза отырып әрекеттер және (немесе) осындай жеңілдіктерді қолданумен байланысты осы тауарларды пайдалану және (немесе) оларға билік ету бойынша шектеулер жасалған жағдайда, - көрсетілген әрекеттерді жасаудың бірінші күні, ал егер бұл күн анықталмаса, - көрсетілген тауарлардың уақытша әкелу (рұқсат беру) кедендік рәсімімен орналастыруына көрсетілген күні;
6) уақытша әкелінген тауарлар уақытша әкелу (рұқсат беру) кедендік рәсімінің қолданылуы аяқталғанға дейін кеден органының рұқсатынсыз өзге тұлғаға берілген жағдайда - тауарларды беру күні, ал егер бұл күн анықталмаса, - көрсетілген тауарлардың уақытша әкелу (рұқсат беру) кедендік рәсіммен орналастырылған күні;
7) аварияның немесе еңсерілмейтін күш әсерінің салдарынан жойылуды (біржола жоғалуды) не тасудың (тасымалдаудың) және (немесе) сақтаудың қалыпты жағдайлары кезіндегі табиғи кему салдарынан біржола жоғалуды қоспағанда, уақытша әкелу (рұқсат беру) кедендік рәсімі қолданылуының аяқталғанға дейін уақытша әкелінген тауарларды жоғалтқан жағдайда - тауарлардың жоғалған күні, ал егер бұл күн анықталмаса, - көрсетілген тауарларды уақытша әкетудің (жіберудің) кедендік рәсіммен орналастырылған күні;
8) кеден органы белгілеген уақытша әкелу (рұқсат беру) кедендік рәсімінің қолданылуы мерзімі өткенге дейін осы Кодекстің
224-бабы
1 және 2-тармақтарына сәйкес уақытша әкелу (рұқсат беру) кедендік рәсімінің қолданылуы аяқталмаған жағдайда, - бұл кедендік рәсімінің қолданылуы осы Кодекстің
221-бабының
4-тармағына сәйкес ұзартылатын жағдайды қоспағанда, кеден органы белгілеген уақытша әкелу (рұқсат беру) кедендік рәсімінің қолданылу мерзімі өткен күні есептеледі.
8. Осы баптың 7-тармағында көрсетілген мән-жайлар басталған кезде кедендік әкелу баждары, салықтар:
1) осы баптың 7-тармағының 1-тармақшасында көрсетілген мән-жайлар басталған кезде, - егер уақытша әкелу (рұқсат беру) кедендік рәсімімен орналастырылған тауарларға қатысты осы Кодекстің
223-бабына
сәйкес кедендік әкелу баждарын, салықтарды ішінара төлеу қолданылған уақытша әкелудің (рұқсат берудің) кедендік рәсіммен орналастырылған күннен бастап оның қолданылуы аяқталған күн аралығындағы кезең үшін;
2) осы баптың 7-тармағы 2) тармақшасында көрсетілген мән-жайлар басталған кезде, - уақытша әкелудің (рұқсат берудің) кедендік рәсіммен орналастырылған тауарларға қатысты осы Кодекстің
219-бабы
3-тармағына сәйкес белгіленген шекті мерзім өткен күннен кейінгі күннен бастап уақытша әкелудің (рұқсат берудің) кедендік рәсімінің қолданылуы аяқталған күн аралығындағы кезең үшін осы Кодекстің
223-бабына
сәйкес кедендік әкелу баждарын, салықтарды ішінара төлеу қолданылған болса;
3) осы баптың 7-тармағының 3-тармақшасында көрсетілген мән-жайлар басталған кезде, - осы Кодекстің
223-бабына
сәйкес айқындалған мөлшерде;
4) осы баптың 7-тармағы 4 және 5-тармақшаларында көрсетілген мән-жайлар басталған кезде, - осы Кодекстің
223-бабына
сәйкес айқындалған және осы баптың 7-тармағы 4 және 5-тармақшаларында айқындалған кедендік әкелу баждарын, салықтарды төлеу мерзімі басталған күннен бастап уақытша әкелу (рұқсат беру) кедендік рәсімінің қолданылуы аяқталған күн аралығындағы кезең үшін кедендік әкелу баждарын, салықтарды төлеу бойынша жеңілдіктерді қолданумен байланысты төленбеген мөлшерде;
5) осы баптың 7-тармағының 6 және 8-тармақшаларында көрсетілген мән-жайлар басталған кезде, — егер уақытша әкелу (рұқсат беру) кедендік рәсіммен орналастырылған тауарлар сияқты болса, осы баптың 10-тармағында өзге мөлшер көзделмесе, кедендік әкелу баждарын, салықтарды ішінара төлеу кезінде төленген және (немесе) өндіріп алынған кедендік әкелу баждарының, салықтардың сомаларын шегерілген ішкі тұтыну үшін шығарудың кедендік рәсімімен орналастырылады. Кедендік әкелу баждары, салықтарды есептеу үшін уақытша әкелу (рұқсат беру) кедендік рәсімімен тауарларды орналастыру үшін берілген тауарларға арналған декларацияны кеден органы тіркеу күніне, ал шығарылуы тауарларға арналған декларацияны бергенге дейін жүргізілген тауарларға қатысты, - тауарларға арналған декларацияны бергенге дейін кеден органы тауарларды шығару туралы өтінішті тіркеу күніне қолданыста болған кедендік әкелу баждарының, салықтардың мөлшермелері төленуге жатады.
9. Осы баптың 8-тармағы 5-тармақшасына сәйкес тауарларға қатысты төленетін (өндіріп алынатын) кедендік әкелу баждарының, салықтардың сомаларынан, сондай-ақ кедендік әкелу баждарының, салықтардың төленген сомаларынан, егер көрсетілген сомаларға қатысты тауарлар уақытша әкелу (рұқсат беру) кедендік рәсімімен орналастырылған күннен бастап осы баптың 7-тармағының 6 - 8-тармақшаларында белгіленген төлеу мерзімдері өткен күн аралығында оларды төлеуді кейінге қалдыру (бөліп төлеу) ұсынылған сияқты, осы тауарларға қатысты кедендік әкелу баждарын, салықтарды ішінара төлеу кезінде пайыздар төленуге жатады. Көрсетілген пайыздар осы Кодекстің
60-бабына
сәйкес есептеледі және төленеді.
10. Егер осы баптың 7-тармағының 6 - 7-тармақшаларында көрсетілген мән-жайлар басталғаннан кейін уақытша әкелу (рұқсат беру) кедендік рәсімінің қолданылуы осы баптың 7-тармағы 6 - 7-тармақшаларында сәйкес уақытша әкелу (рұқсат беру) кедендік рәсіммен орналастырылған тауарларға қатысты кедендік әкелу баждары, салықтар осы Кодекстің
223-бабына
сәйкес кедендік әкелу баждарын, салықтарды ішінара төлеу қолданылған, осы баптың 7-тармағы 6 - 7-тармақшаларына сәйкес айқындалған кедендік әкелу баждарын, салықтарды төлеу мерзімі басталған күннен бастап уақытша әкелу (рұқсат беру) кедендік рәсімінің қолданылуы аяқталған күн аралығындағы кезең үшін төленуге жатады. Бұл ретте, осы баптың 7-тармағының 6 және 7-тармақшаларында көрсетілген мән-жайлар басталғанға дейінгі кезең үшін кедендік әкелу баждарын, салықтарды ішінара төлеу кезінде төленген және (немесе) өндіріп алынған кедендік әкелу баждарының, салықтардың қайтаруға (есепке жатқызуға) жатпайды.
11. Егер осы баптың 7-тармағының 6 - 8-тармақшаларында көрсетілген мән-жайлар басталғаннан кейін оларға қатысты осы Кодекстің
129-бабының
6-тармағына сәйкес уақытша сақтауға орналастырылса немесе осы Кодекстің
129-бабының
7-тармағына сәйкес кедендік рәсімімен орналастырылса, уақытша әкелу (рұқсат беру) кедендік рәсіммен орналастырылған тауарларға қатысты болса, уақытша әкелу (рұқсат беру) кедендік рәсімінің қолданылуы тоқтатылған тауарлар осы Кодекстің
223-бабына
сәйкес кедендік әкелу баждарды, салықтарды ішінара төлеу қолданылған болса, кедендік әкелу баждары, салықтар төленуге жатады.
Көрсетілген жағдайда кедендік әкелу баждары, салықтар осы баптың 7-тармағының 6 - 8-тармақшаларында айқындалған, кедендік әкелу баждарын, салықтарды төлеу мерзімі басталған күннен бастап осындай тауарларды уақытша сақтауға немесе олар кедендік рәсіммен орналастырылған күнге дейінгі кезеңі үшін төленуге жатады. Бұл ретте, кедендік әкелу баждары, салықтар егер уақытша әкелу (рұқсат беру) кедендік рәсімімен орналастырылған тауарларға ішкі тұтыну үшін шығарудың кедендік рәсімімен орналастырылса, кедендік әкелу баждарының, салықтардың сомасынан аспайтын төленуге жататын мөлшерлерде және тауарларды уақытша әкелу (рұқсат беру) кедендік рәсімімен орналастыру үшін берілген кедендік декларацияны кеден органы тіркеген күнге есептелген, ал оларды шығару тауарларға арналған декларацияны бергенге дейін жүргізілген тауарларға қатысты, - тауарларға арналған декларацияны бергенге дейін тауарларды шығару туралы өтінішті кеден органы тіркеген күнге төленуге жатады. Бұл ретте, осы баптың 7-тармағы 6 - 8-тармақшаларында көрсетілген мән-жайлар басталғанға дейінгі кезең үшін кедендік әкелу баждарын, салықтарды ішінара төлеу кезінде төленген және (немесе) өндіріп алынған кедендік әкелу баждарын, салықтарды қайтаруға (есепке жатқызуға) жатпайды.
12. Уақытша әкелу (рұқсат беру) кедендік рәсімімен орналастырылған тауарларға қатысты арнайы, демпингке қарсы, өтем баждарын төлеу жөніндегі міндет осы баптың 13-тармағында көрсетілген мән-жайлар басталған кезде орындалуға жатады.
13. Көрсетілген мән-жайлар басталған кезде арнайы, демпингке қарсы, өтем баждарын төлеу мерзімі мыналар:
1) уақытша әкелінген тауарлар уақытша әкелу (рұқсат беру) кедендік рәсімінің қолданылуы аяқталғанға дейін өзге тұлғаларға кеден органының рұқсатынсыз берілген жағдайда - тауарлар берілген күн, ал егер бұл күн анықталмаса, - көрсетілген тауарлар уақытша әкелу (рұқсат беру) кедендік рәсімімен орналастырылған күн;
2) аварияның немесе еңсерілмейтін күш әсерінің салдарынан жойылуды және (немесе) біржола жоғалуды не тасудың (тасымалдаудың) және сақтаудың қалыпты жағдайлары кезіндегі табиғи кемудің нәтижесінде біржола жоғалуды қоспағанда, уақытша әкелу (рұқсат беру) кедендік рәсімінің қолданылуы аяқталғанға дейін уақытша әкелінген тауарлар жоғалған жағдайда, - тауарлар жоғалған күн, ал егер бұл күн анықталмаса, — көрсетілген тауарлар уақытша әкелу (рұқсат беру) кедендік рәсімімен орналастырылған күн;
3) кеден органы белгілеген уақытша әкелу (рұқсат беру) кедендік рәсімінің қолданылу мерзімі өткенге дейін осы Кодекстің
224-бабының
1 және 2-тармақтарына сәйкес уақытша әкелу (рұқсат беру) кедендік рәсімінің қолданылуы аяқталмаған жағдайда, - осы кедендік рәсімнің қолданылуы осы Кодекстің
221-бабының
4-тармағына сәйкес ұзартылатын жағдайды қоспағанда, кеден органы белгілеген уақытша әкелу (рұқсат беру) кедендік рәсімінің қолданылу мерзімі өткен күн болып табылады.
14. Осы баптың 13-тармағында көрсетілген мән-жайлар басталған жағдайда арнайы, демпингке қарсы, өтем баждары, егер уақытша әкелу (рұқсат беру) кедендік рәсімімен орналастырылған тауарлар ішкі тұтыну үшін шығарудың кедендік рәсімімен орналастырылған болса, сол мөлшерде төленуге жатады.
Арнайы, демпингке қарсы, өтем баждарын есептеу үшін уақытша әкелу (рұқсат беру) кедендік рәсімімен орналастыру үшін берілген тауарларға арналған декларацияны кеден органы тіркеген күнгі, ал оларды шығару тауарларға арналған декларацияны бергенге дейін жүргізілген тауарларға қатысты, - тауарларға арналған декларацияны бергенге дейін тауарларды шығару туралы өтінішті кеден органы тіркеген күнгі қолданыстағы арнайы, демпингке қарсы, өтем баждарының мөлшермелері қолданылады.
15. Осы баптың 14-тармағына сәйкес төленетін (өндіріп алынатын) арнайы, демпингке қарсы, өтем баждары сомаларынан, егер көрсетілген сомаларға қатысты тауарларды уақытша әкелу (рұқсат беру) кедендік рәсіммен орналастырылған күннен бастап осы баптың 13-тармағында белгіленген арнайы, демпингке қарсы, өтем баждарын төлеу мерзімдері өткен күн аралығында оларды төлеуді кейінге қалдыру ұсынылған болса, пайыздар төленуге жатады. Көрсетілген пайыздар осы Кодекстің
60-бабына
сәйкес есептеледі және төленеді.